На основу члана 99. Закон о планирању и изградњи („Службени гласник РС“, бр. 72/09,81/09,64/10,98/13.132/14 и 145/14) члана 16-27. Одлуке о грађевинском земљишту („Службени гласник општине Кучево“, бр. 13/16) и Одлуке о покретању поступка отуђења непокретности из јавне својине општине Кучево путем јавног надметања-КП бр. 616 КО Мишљеновац

 Комисија за грађевинско земљиште објављује

**О Г Л А С**

**ЗА ОТУЂЕЊЕ НЕИЗГРАЂЕНОГ ГРАЂЕВИНСКОГ ЗЕМЉИШТА У ЈАВНОЈ СВОЈИНИ**

**ПУТЕМ ЈАВНОГ НАДМЕТАЊА**

1.Предмет отуђења путем јавног надметања јесте КП бр.616 КО Мишљеновац, земљиште у грађевинском подручју, на месту званом „Нерезине“, по култури њива 2. класе, укупне површине од 421м2 из ЛН бр. 1123 КО Мишљеновац.

2**.**Урбанистички показатељи за могућност изградње на КП бр. 616 КО Мишљеновац утврђени су Изменама и допунама Просторног плана јединице локалне самоуправе Кучево („Службени гласник општине Кучево“ 15/17).

Катастарска парцела у намени површина је грађевинско земљиште у грађевинском подручју предвиђено за изградњу објеката становања, објеката мешовите функције,објеката у функцији туризма и спортски комплекси,пословних објеката,економских и помоћних објеката-све дефинисано Информацијом о локацији о могућностима и ограничењима изградње на предметној парцели.

3.Почетни износ цене за отуђење грађевинског земљишта износи 300,00 дин/м2 сагласно процени Министарства финансија-Пореске управе-Одсека за контролу издвојених активности бр. 078-464-08-00003/2020-0000.

Цена грађевинског земљишта плаћа се у року од 30 дана од дана закључења купопродајног уговора,што ако се не учини уговор ће се сматрати раскинутим.

Најповољнији понуђач је дужан да закључи уговор о отуђењу грађевинског земљишта у року од 30 дана од дана доношења решења о отуђењу.

 Пријава на оглас мора да садржи износ понуђене цене грађевинског земљишта који је исти или већи од почетног износа.

4**.**Учесник јавног надметања је у обавези да уз пријаву за јавно надметање приложи доказ о уплати депозита у висини од 10% од почетног износа отуђења.

 Депозит за јавно надметање уплаћује се на рачун 840-1032804-90-Општина Кучево –„Депозит за лицитације“.

Уплаћена средства на име депозита од стране лица коме се грађевинско земљиште отуђује урачунавају се у цену земљишта.

 5.Учесник јавног огласа у обавези је да власницима катастарских парцела бр. 620,621,622,623 све у КО Мишљеновац омогући несметани прилаз преко парцеле која се отуђује, о чему ће се учесник јавног огласа изјаснити у пријавни на оглас, а како би се забележба прилаза уписала код надлежне службе за катастар непокретности.

6.Право учешћа на огласу имају сва правна и физичка лица која су дужна да у пријави на оглас за јавно надметање наведу односно приложе:

 **За правна лица и предузетнике:**

1.Назив, седиште, податке о упису у регистар надлежног органа, порески и идентификациони број, потпис овлашћеног лица, оверено овлашћење за заступање;

2.Име и презиме лица овлашћеног за заступање

3.Изјава о прихватању свих услова огласа

 4. Понуђени почетни износ закупнине мора бити јасно изражен;

 5.Доказ о уплаћеном депозиту и број рачуна за повраћај истог;

 6.Потпис овлашћеног лица

 **За физичка лица:**

1**.**Име, презиме, адреса,матични број,број личне карте са фотокопијом, овлашћење за заступање;

 2.Изјава о прихватању свих услова огласа

 3.Понуђени почетни износ закунине мора бити јасно изражен;

4.Доказ о уплаћеном депозиту и број рачуна за повраћај истог;

 5.Потпис подносиоца пријаве

7.Заинтересовани учесници своје писмене пријаве са доказима из тачке 6. достављају у року од 30 дана од дана објављивања огласа у дневном листу који се дистибуира на територији Републике Србије, у супротном пријаве ће се сматратри неблаговремене.

Оглас ће бити објављен на сајту општине Кучево и огласној табли ОУ Кучево.

Пријава се доставља у запечаћеном коверту са назнаком „Пријава на оглас-не отварати“, на адресу Општина Кучево-Комисији за грађевинско земљиште.

 Неблаговремене и непотпуне пријаве Комисија неће разматрати.

 8.Отварање пријава и поступак јавног надметања извршиће се наредног радног дана од дана истека рока из тачке 7. у просторијама Општинске управе општине Кучеву са почетком у 10,00 часова.

Отварању пријава за јавно надметање морају присуствовати понуђачи, односно лица које понуђач овласти за заступање.

Уколико подносилац благоврмене и потпуне пријаве не поступи јавном надметању сматра се да је одустао од пријаве у ком случају губи право на повраћј депозита.

 Најповољнији понуђачем сматраће се лице које понуди највиши износ закупнине.

Услови за спровођење поступка су испуњени и ако се на јавни оглас одазове само један учесник, са потпуном и благовременом понудом и да је понуђен најмање почетни износ закупнине.

 9.Уговор о отуђењу грађевинског земљишта у КО Мишљеновац, који се закључује на основу решења СО Кучево, закључује председник општине односно лице које он овласти по добијању мишљења општинског правобраниоца.

 КОМИСИЈА ЗА ГРАЂЕВИНСКО ЗЕМЉИШТЕ

 ОПШТИНЕ КУЧЕВО